open-index/open-wikipedia-markdown huggingface dataset:
Nobelplein

duimnael|Standbeelde op Nobelplein

**Nobelplein** is in die Victoria & Alfred Waterfront in Kaapstad. Op die plein staan die standbeelde van die vier Suid-Afrikaners wat wenners was van Nobelpryse vir die vrede, naamlik Albert Luthuli, Desmond Tutu, F.W. de Klerk en Nelson Mandela.

## Bibliografie 
* www.nobelsquare.com
Bobslee

[duimnael|links|Die bobslee-wêreldbeker van 2011 in [Innsbruck]]
[duimnael|[Piktogram wat Bobslee aandui]]
duimnael|Twee bobslee-jaers bou spoed op voordat hulle in hulle slee spring

**Bobslee** is 'n sport wat tydens die Olimpiese Winterspele beoefen word waartydens deelnemers met 'n vaartbelynde slee teen 'n ysbaan afgly. Die sport se naam is van die Engelse werkwoord *to bob* afgelei, wat beteken om op en af te beweeg. Deelnemers beweeg hulself op die regte plekke vorentoe en agtertoe om te versnel.

Die slee gly op twee onafhanklike pare lopers, waarvan die voorste paar gedraai kan word. Daar is twee- en vierpersoon bobsleë wat op aangelêde bane met verhoogde draaie gebruik word. Voorskrifte ten opsigte die gewig van die slee en deelnemers verhoed dat die resultate van die wedstryde deur die gesamentlike massa van die slee en deelnemers bepaal word.

Moderne bane word van beton gemaak en met ys bedek. Kunsmatige bobsleebane is ook beskikbaar.

Internasionale bobslee-kompetisies word deur die *Federation Internationale de Bobsleeën et de Tobogganing* (FIBT) georganiseer.

## Verwysings 
## Eksterne skakels 
*  Webtuiste van FIBT, die beheerliggaam
Lierstert-varkvis

Die **Lierstert-varkvis** (*Bodianus anthioides*) is 'n vis wat wydverspreid voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Lyretail hogfish*.

## Identifikasie 
Die vis word tot 21&nbsp;cm lank. Die mannetjies en die vroutjies het dieselfde kleurpatroon. Die stert is gevurk en is veral opmerklik as die vis in die onvolwasse stadium is. Die kop en voorste derde van die lyf is geelbruin terwyl die ander twee-derdes wit is met onreëlmatige donkerbruin kolletjies op. Daar is 'n swart kol net voor die dorsalevin en die agterste gedeelte van dié vin het 'n donkerbruin rant. Die rante van die stertvin is ook donkerbruin.

Die vis leef in aflandige koraal- en rotsriwwe in water wat 6 tot 40m diep is. Hulle is gewoonlik alleenlopers en bly altyd naby die rif. Die onvolwasse vissies skuil soms in groot bosagtige swart koraal of sponse. Hulle vreet ongewerweldes met klein doppe.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Bodianus-anthioides.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Trisa Hugo

**Trisa Hugo** is 'n Suid-Afrikaanse skrywer.

## Lewe en werk 
Trisa Hugo het in 1972 in Brits matrikuleer, maar uiteindelik in Kleinmond geland waar sy 'n gastehuis bedryf. Hoewel sy 'n paar grade en diplomas langs die pad verwerf het, teken sy nou prentjies met 'n stokkie op die strand wat dan waar word.

Sy het haar lewe lank gewerk, nou speel sy – met woorde en met rekenaars. So het haar twee groot passies bymekaargekom in die vorm van Boekemakranka, 'n onafhanklike klein uitgewer van e-boeke.

## Skryfwerk 
### Nie-fiksie 
* Claassen, N.C.W., De Beer, M., Hugo, H.L.E. & Meyer, H.M. (1991). Handleiding vir die Algemene Skolastiese Aanlegtoets: Senior reeks. Pretoria: Raad vir Geesteswetenskaplike Navorsing.
* Claassen, N.C.W., De Beer, M., Hugo, H.L.E. & Meyer, H.M. (1991). Manual for the General Scholastic Aptitude Test: Senior Series. Pretoria: Human Sciences Research Council.
* Claassen, N.C.W. & Hugo, H.L.E. (1991). Bylae 3 by die Handleiding vir die ASAT Senior reeks: Norms vir 'n populasie waarvan 70 % tot 80 % as milieugestremd beskou kan word. Pretoria: Raad vir Geesteswetenskaplike Navorsing.
* Claassen, N.C.W. & Hugo, H.L.E. (1993). The relevance of the General Scholastic Aptitude Test (GSAT) for pupils who do not have English as their mother tongue. Pretoria: Raad vir Geesteswetenskaplike Navorsing.
* Folwaczny, J., Hugo, H.L.E. & Schoeman, A. (1991). SIEGMUND Testing System: User's Manual. Pretoria: Human Sciences Research Council.
* Hugo, H.L.E. & Claassen, N.C.W. (1991). The functioning of the GSAT Senior for students of the Department of Education and Training. Pretoria: Human Sciences Research Council.
* Verskeie tydskrifartikels.

### Fiksie 
* Kortverhaal in **Inkvars 2000** (2001) Tweede prys in ope afdeling van Die Bloemfonteinse Skrywersvereniging)
* Verskeie kortverhale op **LitNet**
* Verskeie bydraes vir Rooi Rose en Kaap Rapport
* Medeskrywer van die kortverhaalbundel **Viersprong**, saamgestel deur Nadia de Kock (2006)
* Samesteller van die kortverhaalbundel **My Kort vir jou Sop** (2013) – Boekemakranka
* Twee kortverhale opgeneem in **My Kort vir jou Sop** (2013) – Boekemakranka
* Kortverhaal opgeneem in **Skrik op die lyf** (2015) – Tafelberg
* Rympie opgeneem in **Rympies vir pikkies en peuters** (2015) – Tafelberg
* Kreatiwiteitsprys vir kortverhaal, ‘n Sussie vir Simone (2018) – Deur LAPA Uitgewers aangewys
* Verskeie resensies, lesersindrukke en skrywersonderhoude vir LitNet en Media2
* Kortverhaal **Ysige Liefde** (2017) – LitNet
* Kortverhaal opgeneem in **Hartlam** (2017) – Tafelberg

***My Kort vir jou Sop*** was '***Boekemakranka***' se eerste groot liefdadigheidsprojek: Kortverhale deur 'n verskeidenheid bekende Suid-Afrikaanse skrywers is daarin opgeneem en alle opbrengs is aan liefdadigheid geskenk. Daar was onderhoude op RSG daaroor, asook 'n artikel in die Rapport.

## Verwysing 
## Eksterne skakels 
* amptelike webwerf
Friedrich Wilhelm Kolbe

**Friedrich Wilhelm Kolbe** (Gütersloh, Wesfale, Duitsland, 3 November 1821 – Kaapstad, Kaapkolonie, 1899) was 'n sendeling van die Rynse Sendinggenootskap in Suidwes-Afrika en Suid-Afrika en kenner van die Hererotaal.

## Opleiding en koms na Afrika 
Kolbe se vader was David Friedrich Kolbe, gebore in 1793 in Bielefeld. Die gesin het uit nog twee kinders bestaan, onder andere Margarete Charlotte Kolbe-Sykes.
Ná sy opleiding in die boekdrukkuns het hy in 1840 na Barmen gegaan om as sendeling van die Rynse Sendinggenootskap aan dié genootskap se sendinginstituut opgelei te word. Nadat hy op 14 Februarie 1844 georden is, is hy na Afrika gestuur waar hy van 1845 tot 1847 op Worcester werksaam was.

## Na Suidwes-Afrika 
[duimnael|regs|250px|Eerw. Kolbe het van 1848 tot 1852 in Suidwes-Afrika op [Otjimbingwe, Okahandja en Otjikango gewerk.]]

In Maart 1848 het hy by Walvisbaai geland en nog dieselfde maand na Otjikango (Gross Barmen) vertrek waar hy op 23 April aangekom het. Onder leiding van eerw. C.H. Hahn het hy daar die Hererotaal aangeleer wat hy ná 'n jaar so goed beheer het dat hy daarin kon preek. Volgens Hahn was die eerste preke van Kolbe beter as sy eie. Kolbe se digterlike aanleg, wat Hahn nie gehad het nie, het hom in staat gestel om die woorde van ongeveer 50 kerkliedere te skryf.

## Verhuising na Okahandja 
Op 5 Maart 1849 het Kolbe saam met Hahn en Johannes Rath na Okahandja vertrek waar Hahn reeds in 1844 'n huis gebou het. Nadat Kolbe hom daar gevestig het, het hy in dieselfde jaar oor land na Kaapstad gegaan om met Isabella Maria Elliott, dogter van 'n Engelse sendeling, in die huwelik te tree. Hulle het op 19 Januarie 1850 per boot van Kaapstad af terugvertrek en Otjikango oor Walvisbaai weer op 21 Maart bereik. Die huis op Okahandja is herstel en vergroot, waarna hy en sy vrou dit op 19 April 1850 betrek het. Terwyl hy in Kaapstad was, het hy 'n drukpers gekoop en 1 500 eksemplare van 'n elementêre boekie in Herero laat druk, asook 'n oplaag van duisend eksemplare van 'n boek met 51 Bybelverhale en 40 liedere.

Op 23 Augustus 1850 was Kolbe op Okahandja en ooggetuie van die aanval deur Jonker Afrikaner op die Herero's en het hy met sy vrou dieselfde dag nog na Hahn in Otjikango gevlug, waarna hy op Otjikango en Otjimbingwe werksaam was.

## Verhuising na Suid-Afrika 
Hy is in 1852 terug na Kaapstad waar hy uit die Rynse Sending getree en by die Kongregasionalistiese Kerk aangesluit het. Van 1853 tot 1856 was hy as sendeling van die NG Sending op George werksaam. In Augustus 1856 het hy en sy gesin na die Paarl verhuis waar hy tot 1877 as sendeling in die Zionskerk-gemeente werksaam was. Hy moes sy werk in die Paarl weens keelmoeilikheid staak, waarna hy hom twee jaar op Stellenbosch en daarna in Kaapstad gevestig het. In die moederstad het hy die oues en krankes in Dorkas-huis en die Oude Hospitaal besoek.

Eerw. Kolbe het minstens een kind gehad, Friedrich Carl.

## Bronne 
*  W.J. De Kock en prof. D.W. Krüger 1972. *Suid-Afrikaanse Biografiese Woordeboek*, deel II. Pretoria: Nasionale Raad vir Sosiale Navorsing.
*  MyHeritage.com. URL besoek op 21 April 2016.
Haïtiaanse kreools

duimnael|links|Castelline gee 'n voorbeeld in Haïtiaanse kreools
**Haïtiaanse kreools** (*Kreyòl ayisyen* of kort *kreyòl*, [kɣejɔl]) is 'n Kreools wat deur sowat 7,7 miljoen mense in Haïti op die Karibiese eiland Hispaniola en 'n verdere twee miljoen wêreldwyd gepraat word. Dit baseer op Frans en is die mees verspreide Kreools. Haïtiaanse kreools vorm saam met Frans die amptelike tale van Haïti. Sowat 95% van dié land se bevolking praat Haïtiaanse kreools en 5% Frans. Haïtiaanse kreools is grootliks op die 18de-eeuse Frans gebaseer met invloede uit Portugees, Spaans, Taino en Wes-Afrikaanse tale soos die Niger-Kongo-tale Wolof, Ewe en Fon. Haïtiaanse kreools het 'n laer sosiale status as Frans.

## Verwysings 
## Eksterne skakels 
*
Hasmoneërs

duimnael|Die ryk van die Hasmoneeë
Die **Hasmoneërs** was 'n dinastie van priester-konings wat van 142-63 v.C. oor Judea geheers het.

In die 160's v.C. onder leiding van die Makkabeërbroers kom die Jode in opstand teen die Seleukiede. In 104 v.C. neem hulle die koningstitel aan. Onder hulle is Judea 'n tempelstaat, waar die hoëpriester van Yahweh in Jerusalem koning is. Die Hasmonese staat brei vinnig uit oor die buurgebiede Samaria, Galilea, Idumea, die kusstede en Peraia oor die Jordaan en dele van Gilead. Die bewoners word gedwing om hulle tot die Joodse geloof te bekeer. Die konings herstel ou tradisies, maar is ook sterk Hellenisties. Die Griekse taal speel 'n groot rol en in 76 v.C. kan selfs 'n vrou die troon bestyg: Salome, die weduwee van Alexander Jannaeus, hoewel sy geen priester kan wees nie. Die Hasmoneërs sluit vroeg 'n bondgenootskap met Rome. Josephus beskryf ses verdrae tussen 160 en 100 v.C. Die betrekkings bly goed tot Pompeius in 63 v.C. Jerusalem verower en die tempel skend deur saam met sy manne die Heilige der Heilige van die tempel te betree.
;Dinastie
*Mattatias -166
*5 seuns:  Johannes, Simon, Judas, Eleasar en Jonathan
*Judas -160
*Jonathan 160-142
*Simon 142-134
*Johannes Hyrcanus I 134-104
*Judah Aristobulus 104-103
*Alexander Jannaeus 103-76
*Salome 76-67
*Johannes Hyrcanus II 67-40 en Aristobulus II

## Verwysings
Deeltitelskema

Tot en met die inwerkingtrede van die eerste **Wet op Deeltitels, nr. 66 van 1971**, was dit nie moontlik vir 'n persoon om eiendomsreg te verkry van 'n gebou of deel van 'n gebou op grond wat nie aan dieselfde persoon behoort nie. Die 1971 Wet het egter hierdie situasie verander toe die wetgewer besluit het om die Suid-Afrikaanse eiendomsreg te wysig om dit wel moontlik te maak. Dit was gedoen primêr met die doel om eienaarskap van residensiële eiendom vir meer mense toeganklik te maak deur 'n meer bekostigbare kategorie van behuising te skep, en was hoofsaaklik gebaseer op soortgelyke Australiese wetgewing. Sedertdien het die wetgewing aansienlike ontwikkeling deurgaan, en het die heersende wetgewing in hierdie verband, die **Wet op Deeltitels, nr. 95 van 1986 ("die Wet") ,** op 1 Junie 1988 in werking getree. Intussen het die Parlement die **Sectional Titels Schemes Management Act, nr. 11 van 2008 ** (**Deeltitelskemas Bestuurswet**), goedgekeur, maar moet die President nog die inwerkingtredingsdatum daarvan bepaal. 'n Ander belangrike ontwikkeling is die **Community Schemes Ombud Service Act, nr. 9 van 2011 ** (**Wet op Gemeenskapskemas Ombuddienste**), 'n wet wat ten doel het om meer bekostigbare geskilbeslegtingsmeganismes vir gemeenskapskemas tot stand te bring. Laasgenoemde moet ook nog deur die President in werking gestel word. Deeltitelskemas maak tans nie net voorsiening vir eiendomsreg oor residensiële eiendom nie, maar kan eiendomsreg oor kommersiële en industriële eiendom ook op hierdie wyse gevestig word.
Abell 2218

**Abell 2218** is ’n swerm sterrestelsels meer as 2&nbsp;miljard ligjare van die Aarde af in die sterrebeeld Draak.

Dit dien as ’n kragtige gravitasielens: Dit vergroot en verwring alle sterrestelsels agter die kern van die swerm in lang boë. Dié stelsels lê almal uitgestrek om die kern van die swerm en van sommige is meer as een beeld te sien – laasgenoemde is gewoonlik sigbaar as ’n dubbele stelsel met ’n derde, dowwer een daarnaby. 

## Gravitasielens 
Abell 2218 is as ’n gravitasielens gebruik om een van die verste voorwerpe in die heelal te ontdek. Dié sterrestelsel is sowat 13&nbsp;miljard jaar oud en word van die Aarde af gesien soos dit omtrent 750&nbsp;miljoen jaar ná die Groot Knal gelyk het.

Die afstand en soort sterrestelsel kan aan die kleur uitgeken word. Die oranje boog op die foto is ’n elliptiese sterrestelsel met ’n rooiverskuiwing van z=0,7. Die blou boë is stervormende stelsels met ’n rooiverskuiwing van z=1-2,5. 

## Verwysings 
## Eksterne skakels 
*Nuusuitreiking oor Abell 2218 by ESA/Hubble
*"Astronomy Picture of the Day" - Abell 2218: "A Galaxy Cluster Lens" – 20 Junie 2010
*
*15px Hierdie artikel is vertaal uit die Engelse Wikipedia
Dene Smuts

**Mudene Smuts** (noemnaam **Dene**, Bloemfontein, 13 Julie 1949 – Kaapstad, 21 April 2016) was 'n Suid-Afrikaanse tydskrifredakteur en parlementslid van die Demokratiese Party en die Demokratiese Alliansie.

Smuts is in Bloemfontein gebore en getoë. Haar vader was regter Frank Smuts. Dene het haar skoolloopbaan voltooi aan die C&N Meisieskool Oranje waar sy reeds uitgeblink het. Ná skool het sy ’n B.A. (Hons.) aan die Universiteit Stellenbosch behaal waar sy in die studenteraad gedien het. Sy betree die joernalistiek as verslaggewer by die Kaapse dagblad *Die Burger*. Later was sy redakteur van die Naspers-vrouetydskrif *Fair Lady*. Haar bedanking was een van die opspraakwekkendste deur ’n redakteur in Suid-Afrika. Sy is oornag by die tydskrif weg nadat die Nasionaalgesinde bestuur haar verbied het om ’n artikel te plaas wat die Nasionale Party ’n grenssetel in ’n algemene verkiesing kon kos. Daarna was sy besturende redakteur van die meningsblad *Leadership*. Smuts was ook ’n bekroonde skrywer.

In die algemene verkiesing op 6 September 1989 het Smuts die veilige opposisiekiesafdeling Groote Schuur vir die toe vyf maande oue Demokratiese Party gewen. Sy was ’n voorstander van spraakvryheid en onder andere skaduminister van uitsaaiwese en telekommunikasie vir die DP. Tydens KODESA was Smuts een van die DP se afgevaardigdes wat moes verseker dat dié party se liberale waardes in die nuwe Grondwet vervat word. In 1992 het sy die eerste vroulike sweep in die parlement geword en van 1994 tot 1997 as die DP se partyvoorsitter opgetree.

In die eerste demokratiese verkiesing op 27 April 1994 was Smuts een van net sewe LP’s van die DP wat die paal gehaal het en die enigste vrou. Sy het onder andere gedien as DP-woordvoerder oor die Waarheid-en-versoeningskommissie, die Grondwet en menseregte. Smuts het meegehelp aan die opstel van die Handves van Menseregte in die Grondwet. Ná die stigting van die Demokratiese Alliansie in Junie 2000 was sy dié party se woordvoerder oor justisie en grondwetlike ontwikkeling.

Sy was gekant teen die DP se samesmelting in 2000 met sy aartsvyand, die Nuwe Nasionale Party, ten einde die DA te vorm, maar het haar later daarin berus en as DA-LP gedien tot 2014, toe sy uit die openbare lewe getree het.

## Haar afsterwe 
Smuts het haar dogter, Julia, op Donderdag 21 April 2016 gebel en gekla oor 'n kwaai borspyn. Teen die tyd dat Julia haar ma se huis in Kenilworth in Kaapstad se suidelike voorstede bereik het, was sy reeds oorlede. Sy word ook oorleef deur ’n seun, wat ’n ingenieur is.

## Bronne 
*  *Liberal stalwart Dene Smuts dies*, TimesLive.co.za, 22 April 2016. URL besoek op 22 April 2316.
*  Former DA MP Dene Smuts has died, EWN.co.za, 22 April 2016. URL besoek op 22 April 2016.

## Verwysings
NGC 6357

**NGC 6357** is ’n emissienewel naby NGC 6334 in die sterrebeeld Skerpioen. Dit bevat baie protosterre wat verdwerg word deur ’n gaswolk en klein, jong sterre met baie omringende gas.

## Pismis 24 
[duimnael|260px|Beelde deur die [Spitzer-ruimteteleskoop (rooi en groen) wys die borrels in die molekulêre wolk, terwyl X-straalbeelde deur Chandra (blou) sterreswerms uitlig.]]

Die newel bevat onder meer die oop sterreswerm **Pismis 24**, wat verskeie sterre met ’n groot massa het. Een van die helderste sterre in die swerm, Pismis 24-1, is aanvanklik beskou as die grootste ster bekend, teen amper 300&nbsp;M&#x2609; (sonmassas), totdat ontdek is dit is ’n veelvoudige stelsel met minstens drie sterre; die verskillende komponente is steeds gemiddeld sowat 100&nbsp;M&#x2609; elk en hulle is dus steeds van die grootste sterre bekend.

## G353.2+0.7 
Die jong sterreswerm G353.2+0.7 lê oos van Pismis 24 en is ontdek op ’n beeld deur die Chandra-X-straalsterrewag wat gewys het dit bestaan uit sowat 800 sterre.

## G353.1+0.36 
Die jong swerm G353.1+0.36 lê suidoos van Pismis 24 en bevat ook sowat 800 sterre wat deur X-strale opgespoor is.

## Swaar sterre 
NGC 6357 is een van die mees prominente streke naby ons in die Melkweg waar swaar sterre vorm. ’n Verskeidenheid vroeë Klas O-sterre word in die newel aangetref en blaas borrels om die sterreswerms wat in die molekulêre wolk gesien kan word.

## Verwysings 
## Eksterne skakels 
*ESO-infrarooibeeld
**Slate*: blog oor die newel

*15px Hierdie artikel is vertaal uit die Engelse Wikipedia
Tajči

**Tajči Cameron** (Kroaties: [tǎjtʃi]; gebore as **Tatjana Matejaš**, [tǎtjana mǎtejaʃ], op 1 Julie 1970 in Zagreb, Joego-Slawië, nou Kroasië) is 'n sangeres. Naas haar geboorteland, Kroasië, is haar musiek ook in Serwië, Bosnië en Herzegowina, Montenegro en Slowenië gewild.

## Eksterne Skakels 
*  Tatjana Cameron se Facebook-blad
NGC 6334

**NGC 6334** (ook bekend as die Katpootnewel, Beerklounewel en Gum&nbsp;64) is ’n emissienewel en stervormende gebied in die Melkweg, in die sterrebeeld Skerpioen. Dit is in 1837 deur die sterrekundige John Herschel ontdek – hy het dit by Kaapstad in Suid-Afrika waargeneem.

## Galery 

Beeld:Cats-paw-eso.jpg|Dié beeld van NGC&nbsp;6334 is geskep deur foto's van ’n wyeveldinstrument by die La Silla-sterrewag in Chili.
|’n Wyeveldsig wat om NGC&nbsp;6334 gesentreer is.
Beeld:VISTA’s infrared view of the Cat’s Paw Nebula.jpg|Die ESO se VISTA-infrarooibeeld van NGC&nbsp;6334.

## Verwysings 
## Eksterne skakels 
* "On the Trail of a Cosmic Cat" — ESO-foto
*"Astronomy Picture of the Day" - Wide Angle: The Cat's Paw Nebula 21 April 2010
* Die Katpootnewel by Constellation Guide

*15px Hierdie artikel is vertaal uit die Engelse Wikipedia
Driestert-lipvis

Die **Driestert-lipvis** (*Cheilinus trilobatus*) is 'n vis wat in die Indiese en Stille Oseaan en aan die ooskus van Afrika suidwaarts tot by sentraal-KwaZulu-Natal voorkom. In Engels staan die vis bekend as die *Tripletail wrasse*.

## Identifikasie 
Die vis word tot 45&nbsp;cm lank en beide geslagte het dieselfde kleurvariasies. Die vis het 'n dieplyf met die stertvin se stekels wat oënskynlik uit drie dele bestaan. Die middelste gedeelte van die stekels is langer. Die stertvin is olyf tot bruin van kleur en daar is verskeie kort, vertikale pienk strepe oor die lyf. Daar is ook twee wit bande oor die stertvinbasis. Die kop is bedek fyn, pienk kolletjies en spikkels. Die onvolwasse visse lyk baie soos die volwasse visse met ekstra witterige bande op die lyf en die stertvin is gerond.

Hulle leef in rotsagtige kusareas en aflandige rotsriwwe in water wat 1 tot 140&nbsp;m diep is. Die vis is 'n alleenloper en vreet klein vissies, skaaldiere en slakke.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Cheilinus-trilobatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Cecil Aronowitz

**Cecil Aronowitz** (1916–1978) was 'n Suid-Afrikaansgebore altviolis van Russies-Litause afkoms. In 1950 vorm hy die Melos Ensemble, wat tydens die première van Benjamin Britten se *War Requiem* debuteer. Britten het *Curlew River* (1964) en Lachrymae (1976) spesifiek vir hom gekomponeer. In 1976 lewer hy en sy vrou, die pianis Nicola Grunberg, die eerste openbare uitvoering van Dmitri Sjostakowitsj se "*Sonate vir altviool en klavier*" buite Rusland.

Aronowitz is op 4 Maart 1916 in King William’s Town gebore. In 1933 begin hy viool by Stirling Robbins in Durban studeer. Twee jaar later vertrek hy op 'n oorsese studiebeurs na Engeland om sy studies aan die *Royal College of Music* in Londen voort te sit. In 1939 is sy studies deur die Tweede Wêreldoorlog onderbreek en dien hy die volgende ses jaar in die weermag. Toe hy na Engeland teruggekeer, het hy na die altviool oorgeskakel.

Hy sterf op 7 September 1978 in Ipswich, Engeland nadat hy die vorige dag 'n beroerte tydens 'n opvoering gehad het.

## Verwysings 
## Eksterne skakels 
*
Geelhotnot

'n **Geelhotnot** (of *Common hottentot skipper* soos dit in Engels bekend staan), is 'n vlinder, *Gegenes niso*, en behoort tot die familie van Ratsvlieërskoenlappers (*Hesperiidae*). Dit kom voor in Afrika suid van die Sahara, in 'n wye verskeidenheid van habitatte, insluitende savanne, grasveld en oop kolle in woude.

Die Geelhotnot is vinnig en is moeilik om met die oog te volg wanneer dit vlieg. Dit sit gereeld op grasstele. Albei geslagte voed op blomme. Die mannetjies vestig hulself in graskolle en benut grasstele of lae bosse as stellasies. Waar hul gebiede aangrensend is, spandeer die mannetjies baie tyd om mekaar uit hul gebiede te verjaag.

## Sien ook 
* Alfabetiese lys van Suid-Afrikaanse vlinders

## Verwysings
131 v.C.

## Gebeure 
*Antiochus VII beleër Jerusalem en verslaan Hyrcanus. Hulle sluit 'n ooreenkoms en Hyrcanus gaan Antiochus help in die ooste.

## Verwysings
Tarantula-newel

[duimnael|260px|Die helder sterre in die Tarantula-newel gee strome ultravioletlig en [sterwinde af wat wegvreet aan die waterstofwolk waarin hulle vorm.]]

Die **Tarantula-newel** (ook bekend as **30 Doradus**) is ’n H II-gebied in die Groot Magellaanse Wolk, in die sterrebeeld Swaardvis. Aanvanklik is gedink dis ’n ster, maar Nicolas-Louis de Lacaille het in 1751 besef dit is ’n newel.

Tarantula het ’n skynbare magnitude van 8. As in ag geneem word dit is 160&nbsp;000 ligjare van die Aarde af, is dit ’n besonder helder niestellêre voorwerp. Sy ligsterkte is so groot dat as hy so naby aan ons was as die Orion-newel, hy skadu's sou gegooi het. Dit is die aktiefste stervormingsgebied in die Plaaslike Groep sterrestelsels. Dit is ook een van die grootstes – met ’n geraamde deursnee van 652&nbsp;ligjare. dit wek die meeste energie op wat die newel sigbaar maak. Die geraamde massa van die swerm is 450&nbsp;000&nbsp;M&#x2609; (sonmassas), wat daarop dui dat dit waarskynlik in die toekoms ’n bolswerm sal word. Benewens NGC&nbsp;2070 bevat die Tarantula-newel ’n paar ander sterreswerms, insluitende die veel ouer Hodge 301. Die swaarste sterre van Hodge&nbsp;301 het reeds as supernovas ontplof.

Die naaste supernova wat waargeneem is sedert die ontdekking van die teleskoop, SN 1987A, het aan die buitewyke van die Tarantula-newel voorgekom. Daar is ’n prominente supernova-oorblyfsel wat die oop sterreswerm NGC 2060 omsluit, maar die oorblyfsels van baie ander supernovas is moeilik om te bespeur in die komplekse newelagtigheid.

## Galery 

Beeld:30 Doradus, Tarantula Nebula.jpg|Hubble se panoramiese beeld van ’n stervormende gebied met die naam R136.
Beeld:The brilliant star VFTS 682 in the Large Magellanic Cloud.jpg|Die helder ster VFTS 682 in die Groot Magellaanse Wolk (ESO e.a.).
Beeld:Tarantula Nebula - Hubble.jpg|Sentrale streek van die Tarantula-newel – ’n mosaïek van Hubble-beelde (Nasa/ESA/Danny LaCrue).
Beeld:ESO-Ring-shaped-Nebula-phot-34a-04-fullres.jpg|’n Streek van die Groot Magellaanse Wolk naby die newel.
Beeld:Tarantula Nebula and its surroundings.jpg|Die Tarantula-newel en omringende gebied (ESO).

## Verwysings 
## Eksterne skakels 
* 
* SEDS-data: NGC 2070, die Tarantula-newel, by SEDS

*15px Hierdie artikel is vertaal uit die Engelse Wikipedia
164 v.C.

## Gebeure 
*Judas Makkabeüs ('die hamer') verower Jerusalem en verwyder al die godebeelde uit die tempel. Die tempel word opnuut net aan JHWH gewy. 
*Judah Makkabeüs voer die viering van Hanukkah in.
*Ná die dood van Antiochus IV volg sy seuntjie Antiochus V, wat net nege jaar oud is hom op. Sy neef Demetrius, wat as gyselaar in Rome is, vra vir die Romeinse Senaat om hulp om sy aansprake op die troon van Seleukië te ondersteun.

## Sterftes
*Antiochus IV van Seleukië

## Verwysings
Kleurindeks

Die **kleurindeks** in sterrekunde is ’n eenvoudige numeriese uitdrukking wat die kleur van ’n voorwerp aandui, en in die geval van ’n ster sy temperatuur. Hoe kleiner die kleurindeks, hoe blouer (en dus warmer) is die voorwerp. Hoe groter die kleurindeks, hoe rooier (en kouer) is die voorwerp. Dit is ’n gevolg van die logaritmiese magnitudeskaal, waarvolgens helderder voorwerpe kleiner (meer negatiewe) magnitudes as dowwe voorwerpe het.

Om die indeks te meet, word die magnitude van ’n voorwerp deur twee verskillende filters waargeneem, soos U en B, of B en V. U is sensitief vir ultravioletlig, B vir blou lig en V vir sigbare (groen-geel) lig. Die stel filters word ’n fotometriese stelsel genoem. Die verskil in magnitudes wat met die filters gemeet word, word onderskeidelik die U-B- en die B-V-kleurindeks genoem. Laasgenoemde word dikwels in sterkatalogusse aangegee.

## Voorbeelde 
Die gelerige Son het ’n B-V-indeks van 0,656 en die wit ster Deneb s’n is 0,09, terwyl die blouerige Rigel ’n B-V van -0,03 het (sy B-magnitude is 0,09 en sy V-magnitude 0,12; B – V = -0,03).

## Verwysings
Gebande grondkruiper

'n **Gebande grondkruiper** (of *Banded groundling* soos dit in Engels bekend staan), is 'n naaldekoker, *Brachythemis leucosticta*, en behoort tot die familie van *Libellulidae*.

## Voorkoms 
Liggaamslengte: 29-31 mm. Agtervlerklengte: 23,5-25 mm.
Klein, onmiskenbaar, swart lyf met swart bande op elke vlerk en geel pterostigma.
Die mannetjie is een van die mees uitgekenbare van alle naaldekokers, met sy donkerbruin vlerkbande en houtskoolkleurige kop, bors en maag. Die vlerkbande is afwesig in die wyfie.
Wyfies word dikwels saam met die mannetjie gesien, maar paring word selde waargeneem. Die pterostigma is tweekleurig, geel in die middel en donkerbruin aan  die kante. Mannetjies en wyfies sit dikwels op kaal grond naby die waterkant.

## Verspreiding 
Dit kom wydverspreid voor in Afrika (behalwe in bosgebiede), die suide van Europa, en die Midde-Ooste. In Suid-Afrika kom dit voor in die Noord-Kaap, Wes-Kaap, Limpopo, Gauteng, KwaZulu-Natal (tot 700&nbsp;m bo seevlak), Mpumalanga-laeveld en eSwatini.

## Habitat 
Habitat is droë, swaarbeweide savanne naby swembaddens, damme en trae lope van riviere. Die spesie word langs grondpaaie of op die rand van terugtrekkende poele en strande gesien, en kom algemeen voor in warm savannegebiede.

## Verwysings
Sint Jorisdag

[duimnael|St. George's Day-feesvieringe in Engeland. Die [vlag van Engeland vertoon 'n rooi Sint-Joriskruis op 'n wit agtergrond]]

**Sint Jorisdag** is die feesdag van Sint Joris.

[duimnael|links|Standbeeld van [Sint Joris, Georgië se beskermheilige, in Tbilisi]]
Min is bekend oor Sint Joris as historiese persoonlikheid. Daar word aangeneem dat hy in die laat 3de eeu n.C. in 'n edele familie in Kappadosië ('n historiese streek in moderne Turkye) gebore is. Hy het in die voetspore van sy vader gevolg en 'n militêre loopbaan gekies. Later het hy deel van keiser Diocletianus se lyfwagte geword. Toe hy geweier het om by Diocletianus se stelselmatige Christenvervolging betrokke te raak, is hy in 303 self gemartel en in Palestina tereggestel. Ná sy dood is hy as 'n vroeë Christelike martelaar vereer.

Sint Jorisdag word deur 'n aantal Christelike kerke en deur verskeie lande en nedersettings, wat Sint Joris as beskermheilige vereer, op 23 April gevier om sy marteldood op dié datum in 303 n.C. te gedenk. As ''St. George's Day'' word Sint Jorisdag as die nasionale dag van Engeland en sy kultuur gevier.

Sint Joris het in sy leeftyd nooit 'n besoek aan die Britse Eilande gebring nie, maar word sedert die Middeleeue in Engeland as beskermheilige vereer. Volgens legendes het Sint Joris gedurende die Kruistogte en die Honderdjarige Oorlog teen Frankryk aan Engelse kant geveg. Die legende van Sint Joris, wat 'n draak as sinnebeeld vir die Duiwel doodmaak en 'n onskuldige jonkvrou van die dood red, het sy oorsprong in die Middeleeue. Sint Jorisdag-feesvieringe het minder gewild geraak met die politieke unie tussen Engeland en Skotland in 1707, maar het in moderne tye 'n herlewing beleef.

## Verwysings 
## Eksterne skakels
Nicolae Dică

**Nicolae Dică** (gebore op 9 Mei 1980 in Pitești, Roemenië) is 'n afgetrede Roemeense sokkerspeler, wat die Roemeense kampioenskap twee keer met FC Steaua Boekarest gewen het.

## Verwysings 
## Eksterne skakels
Shocking Blue

**Shocking Blue** was 'n Nederlandse rockgroep van Den Haag wat in die jare sestig en sewentig suksesvol was. Shocking Blue was die eerste Nederlandse groep wat in Suid-Afrika 'n treffer gehad het, in 1970 met *Venus*. Boonop was dit die eerste Nederlandse groep wat 'n toptreffer gehad het met hierdie plaat op Springbokradio se Top-20-treffersparade.

## Albums 
*1967: Shocking Blue
*1969: At Home
*1970: Scorpio's Dance
*1971: Third Album
*1972: Inkpot
*1972: Live in Japan
*1972: Attila (Pink Elephant) also known as Rock in the Sea
*1972: Eve and the Apple
*1973: Ham
*1974: Dream on Dreamer
*1974: Good Times 

## Eksterne skakels 
*
96 v.C.

## Gebeure 
* Rome verkry Cyrenaica deur die testament van Ptolemeus Apion, sy laaste koning, maar dit sal tot 75 v.C. duur voor hulle dit tot 'n provinsie maak. Die land verval in chaos.
* Antiochus VIII Grypus sterf, Hy word glo deur sy halfbroer en rivaal Antiochus IX Cyzicenus vermoor. Deur hulle langdurige stryd om die mag (sedert 126 v.C.) is die Seleukidiese Ryk besonder verswak.

## Verwysings
74 v.C.

## Gebeure 
*Die senaat probeer om die seerowerprobleem in Silisië op te los en maak dit 'n praetoriaanse opdrag aan M. Antonius.

## Verwysings
81 v.C.

## Gebeure 
*Die stad Norba word deur een van Sulla se legate ingeneem.
*Ptolemeus IX sterf en sy dogter / eggenote  Cleopatra Berenike III word farao 

## Sterftes 
*Ptolemeus IX van Egipte

## Verwysings
Arthur

[duimnael|Standbeeld van koning Arthur in Hofkirche, [Innsbruck.]]

**Arthur** is 'n algemene manlike voornaam. In ou verhale was dit ook die naam van 'n legendariese Britse koning. Art en Artie is verkleinde vorms hiervan. **Artur** (sonder die 'h') is 'n algemene spelvariant wat in talle Slawiese, Romaanse, en Germaanse tale gebruik word.

Die oorsprong en die betekenis van die naam is onseker. Die naam word wel in verband gebring met die Keltiese 'beer', die Walliese 'held', die Oudnoorse 'arend' en met die Romeinse gensnaam (geslagsnaam) *Artorius*.

## Verwysings
Ramkop-lipvis

Die **Ramkop-lipvis** (*Cheilinus undulatus*) is 'n vis wat wydverspreid voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van Mosambiek. In Engels staan die vis bekend as die *Humphead wrasse*.

## Identifikasie 
Die vis word tot 230&nbsp;cm lank en is een van die grootste rifvisse. Dit kan tot 190&nbsp;kg weeg. Die groot volwasse visse het 'n prominente knop op die voorkop. Beide geslagte se kleur variasies is dieselfde. Hulle is olyfkleurig tot groen met 'n donker, vertikale breë streep op elke skub wat die elisie van vertikale lyne skep. Daar is twee horisontale strepe net agter die oë.

Die vis leef in tropiese strandmere, aflandige koraalriwwe en skeepswrakke in water wat 1 tot 60m diep is. Die onvolwasse vissies leef in grasagtige gebiede en word min gesien. Hulle is meestal alleenlopers. Die volwasse visse is gedurig op soek na prooi op die riwwe en slaap in grotte gedurende die nag. Hulle vreet 'n verskeidenheid klein vissies, slakke, seekastaiings en ongewerweldes.

Hierdie vis word genadeloos gejag en die spesie word bedreig.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Cheilinus-undulatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Waterjuffer

'n **Waterjuffer** is 'n soort insek van die suborde **Zygoptera**, wat tot die orde *Odonata* behoort. Die term *Zygoptera* beteken "vlerke wat in pare voorkom". Waterjuffers is delikate, swak-vlieënde insekte. 'n Volwasse waterjuffer het 'n lang, skraal liggaam, wat groen, blou, rooi, geel, swart of bruin is en dikwels helderkleurig. Die kleur van sommige van die spesies verskil in verskillende omgewings, verbleikend van helderblou tot 'n dowwe pers waar hulle reageer op koeler temperatuur of lig.

Die meeste waterjuffers hou hulle vlerke oor hulle eie liggaam, nie uit na die kante soos naaldekokers nie. Waterjuffers is kleiner as naaldekokers, en hulle saamgestelde oë is aan die kante van die kop, nie bo-op die kop nie.

Die mannetjies van die meeste waterjuffers het helderder kleure as die wyfies. Beide geslagte het breë, langwerpige koppe met 'n groot, wyd geskeide uitpeuloë en baie kort voelers. Volwassenes gebruik hul harige agterpote om prooi in vlug te vang. Sodra die prooi gevang is, vreet hulle dit terwyl hulle dit met hul pote vashou.

Volwassenes word gewoonlik regdeur die jaar gedurende die dag gesien. Waterjuffers is vleisetende insekte wat naby varswater leef en broei. Hulle vlieg in tandem tydens paring en hulle paringspatroon is nogal ongewoon.

## Verwysings
Vladimir Ashkenazy

duimnael|Vladimir Ashkenazy in 2007
duimnael|Ashkenazy met sy vrou Þórunn en oudste seun Vladimir in 1963

**Vladimir Ashkenazy** (* 6 Julie 1937 -) is 'n Russiese pianis en dirigent wat in die Sowjetunie gebore is en van 1987 tot 1994 die musiekdirekteur van die Koninklike Filharmoniese Orkes in Londen was.

Vladimir Davidovitsj Asjkenazi (Russies: *Владимир Давидович Ашкенази*) is op 6 Julie 1937 in Nizjni Nowgorod gebore. Hy studeer aan die Moskou-konservatorium, en behaal in 1955 die tweede plek op die internasionale *Frederick Chopin*-kompetisie in Warschau. In 1956 wen hy die Koningin Elisabeth-wedstryd in Brussel en in 1962 wen hy (saam met John Ogdon) die eerste prys by die internasionale Tsjaikowski-wedstryd in Moskou.

Van 1998 tot 2003 was Asjkenazi die hoofdirigent van die Tsjeggiese Filharmoniese Orkes. Hy is tans die musikale leier van die Sydney Filharmoniese Orkes en die Europese Unie se Jeugorkes. Daarnaas is hy eredirigent van die Yslandse Simfonieorkes en voorsitter van die Rachmaninoff Genootskap.

Hy het in 1972 na Ysland gemigreer en woon tans in Switserland. Naas Russiese burgerskap is hy ook 'n Yslandse burger.

## Verwysings 
## Eksterne skakels 
*
Tweekol-lipvis

Die **Tweekol-lipvis** (*Oxycheilinus bimaculatus*) is 'n vis wat wydverspreid voorkom in die Stille Oseaan, die Indiese Oseaan, die Rooisee, Oman en aan die ooskus van Afrika suidwaarts tot by die suide van kwaZulu-Natal. In Engels staan die vis bekend as die *Two-spot wrasse*.

## Identifikasie 
Die vis word tot 45&nbsp;cm lank en is een van die kleiner visse in die genus. Die kleur skema kan varieer. Dit kan van rooibruin tot groenbruin wees. Die keel en onderkant is altyd ligter. Die stertvin het 'n ongewone vorm; die boonste en middelste stekels van die vin is langer wat die vin 'n verwaarloosde voorkoms gee. Die onvolwasse visse het 'n geronde stert. Ouer volwasse visse het dikwels 'n breë, donker horisontale streep op die sye wat in vlekke opbreek. Alle visse het groenerige strepe op die kop en by party straal dit uit van die oë.

Hulle leef in rotskus areas en ook aflandige riwwe in water wat 2 tot 50m diep is. Die visse is alleenlopers of kom in pare voor. Hulle is sku en skuil agter seegras of digte alge groei, waar hulle goed gekamoefleer is. Die vis vreet bodem ongewerweldes. Die mannetjies is hoogs territoriaal en hou 'n harm aan.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.org/summary/Oxycheilinus-bimaculatus.html
Edmond de Sélys Longchamps

duimnael|links|Wapen van Sélys Longchamps
**Baron Michel Edmond de Sélys Longchamps** (25 Mei 1813 – 11 Desember 1900) was 'n Belgiese liberale politikus en wetenskaplike, en 'n vername kenner van naaldekokers.

## Verwysings
Odonata

**Odonata** is 'n orde van vleisetende insekte, waaraan die naaldekokers (*Epiprocta*) en waterjuffers (*Zygoptera*) behoort. Naaldekokers en waterjuffers, net soos kakkerlakke, is van die oudste soort insekte op aarde. In prehistoriese tye was Odonata so groot soos valke. Odonata fossiele wat in Kansas, Siberië, en baie ander dele van die wêreld ontdek is, wys dat hulle 'n vlerkspan van ongeveer 76&nbsp;cm gehad het, dus was hulle die grootste insekte wat ooit bestaan het.

## Eienskappe 
Verskeie eienskappe onderskei die Odonate van ander insekgroepe – baie klein voelers, baie groot oë (beslaan die grootste gedeelte van die kop), twee pare deursigtige membraanagtige vlerke met baie klein are, 'n lang buiksegment (abdomen), 'n akwatiese larwestadium (nimf) met trageale kiewe (agter), en 'n grypende labium (verlengde kake onder die kop). Daar is vyf-en-twintig lewende Odonata-families, meestal naaldekokers en waterjuffers. Die maklikste manier om 'n naaldekoker of waterjuffer van ander insekte te onderskei, is deur die grootte van die oë en vorm van die buiksegment te vergelyk. As die oë baie groot is in verhouding tot die kop; en die buigsegment is lank en dun, is dit heel waarskynlik 'n spesie in die orde Odonata.
* Naaldekokers het veel groter oë as waterjuffers. Die oë beslaan die grootste gedeelte van die kop, en omhul die kop van die kant af tot aan die voorkant van die gesig. Die oë van 'n waterjuffer is groot, maar daar is altyd 'n gaping tussen die oë.
* Naaldekokers het bonkiger liggame as waterjuffers, met 'n korter, dikker voorkoms. Waterjuffers het 'n lang, dun liggaam soos 'n dun takkie.
* Beide naaldekokers en waterjuffers het twee stelle vlerke, maar hulle het verskillende vorms. Naaldekokers se agterste vlerke verbreed aan die basis, en dit maak die agterste stel vlerke groter as die voorste stel vlerke. Waterjuffers se twee stelle vlerke het dieselfde grootte en vorm, en die vlerke word smaller nader aan die liggaam, en is baie smal waar hulle by die liggaam aansluit.
* Naaldekokers hou hul vlerke loodreg met hul liggame wanneer hulle rus (soos 'n vliegtuig). Waterjuffers vou hul vlerke op en hou hulle saam bo-oor hul liggame wanneer hulle rus.

## Verspreiding 
Odonates kom op al die kontinente (behalwe Antarktika) voor, in gebiede waar varswater teenwoordig is. Die meeste spesies in die orde kom in tropiese gebiede voor.

## Verwysings 
## Eksterne Skakels 
* Odonata Atlas of Africa
Arthur Ashe

duimnael|links|Die Arthur Ashe-stadion
**Arthur Robert Ashe jr.** (1943–1993) was 'n Amerikaanse tennisspeler. Hy het in 1969 professioneel begin speel en op 1975 die eerste swart man geword wat die mansenkelspeltitel op Wimbledon wen. Hy het drie Grand Slam-enkeltitels in sy loopbaan verower: die Amerikaanse Ope in 1968, die Australiese Ope in 1970 en Wimbledon in 1975. Hy het ook twee Grand Slam-dubbelspeltitels ingepalm: die Franse Ope in 1971 en die Australiese Ope in 1977. Hy het in 1981 uitgetree.

Ashe is op 10 Julie 1943 in Richmond, Virginië in die Verenigde State van Amerika, gebore. Hy is op 6 Februarie 1993 dood ná 'n bloedoortapping met bloed wat met die vigsvirus besmet was.

In 1985 is hy in die Internasionale Tennisheldesaal vereer. Op 20 Junie 1993 het pres. Bill Clinton die presidensiële medalje van vryheid postuum aan hom toegeken. Die Arthur Ashe-stadion in New York Stad is na hom genoem.

## Grand Slam-rekord 
Die tabel toon Ashe se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
* Amptelike webtuiste
*
Suid-Afrikaanse Ambassade in Berlyn

200px
**Suid-Afrikaanse Ambassade in Berlyn**

----

**Hoofsetel van die RSA se diplomatieke sending in die Federale Republiek van Duitsland**

----

**Ambassadeur**

Sy Edele Horst Brammer
''Chargé d'Affaires a.i.*

----

200px
**Straatadres**

Südafrikanische Botschaft
Tiergartenstrasse 18
10785 Berlin

----

**Ontwerp**

mma architects
Mphethi Moroleje · Luyanda Mpahlwa  Alun Samuels · Gandhi Maseko
Johannesburg · Kaapstad · Berlyn

----

**Webtuiste**
*suedafrika.org*

Die **Suid-Afrikaanse Ambassade in Berlyn** is in die sogenaamde Diplomatieke Buurt (*Botschaftsviertel'') in die Sentraal-Berlynse stadsbuurt Tiergarten geleë. Die gebou is tussen 2002 en 2003 as die hoofsetel van die Republiek van Suid-Afrika se diplomatieke sending in die Federale Republiek van Duitsland opgerig en op 14 November 2003 amptelik ingewy.

## Verwysings 
## Eksterne skakels 
*   Amptelike webwerf
Johann Christian Fabricius

**Johann Christian Fabricius** (7 Januarie 1745 – 3 Maart 1808) was 'n Deense entomoloog bekend vir sy uitgebreide taksonomiese navorsing wat gebaseer is op die struktuur van spesifieke insek monddele, eerder as op hulle vlerke. Hy bevorder ook teoretiese stellings wat progressief vir sy tyd was, veral sy siening dat nuwe spesies en variëteite deur verbastering en deur die invloed van die omgewing op die anatomiese struktuur en funksies kan ontstaan.

## Verwysings 
## Eksterne skakels
Leipziger Platz

[duimnael|300px|Uitsig oor Leipziger Platz vanuit die Sony Center. Die [Kanada|Kanadese ambassade is links onder, met 'n gestileerde namaaksel van die Mackenzie-rivierlandskap as daktuin]]
duimnael|300px|Boubedrywighede op Leipziger Platz in 2004

**Leipziger Platz** is 'n plein in die Berlynse stadsdistrik Mitte wat in die weste aan die plein Potsdamer Platz en in die ooste, by die beginpunt van Leipziger Straße, aan die Pruisiese Herehuis, die eerste parlementskamer van die voormalige Duitse deelstaat Koninkryk Pruise en huidige setel van die Federale Raad van Duitsland, een van die grondwetlike liggame van Duitsland met afgevaardigdes uit alle sestien deelstate wat besluite oor federale wetgewing, administrasie en aangeleenthede rakende die Europese Unie kan neem.

Die plein is tussen 1732 en 1738 met 'n kenmerkende agthoekige uitleg aangelê en het voor 1945 deel uitgemaak van Berlyn se besigste winkelstraat, Leipziger Straße. Die meeste geboue is gedurende die Tweede Wêreldoorlog deur geallieerde lugaanvalle vernietig en hul bouvalle later verwyder. Ná die Duitse hereniging is die plein herbou met moderne kantoor- en sakegeboue wat onder meer die ambassade van Kanada en die winkelsentrum *LP12 Mall of Berlin* huisves.

## Eksterne skakels
Afrikaanse swerwer

'n **Afrikaanse swerwer**  is 'n vlinder, *Catopsilia florella*, en behoort tot die familie van Witjie-skoenlappers (*Pieridae*). In Engels staan dit bekend as die *African migrant*.

## Verspreiding 
Dit kom voor in Afrika suid van die Sahara, insluitend Senegal, Gambië, Guinee-Bissau, Guinee, Mali, Sierra Leone, Liberië, die Ivoorkus, Burkina Faso, Ghana, Togo, Benin, Nigerië, Niger, Kameroen, Ekwatoriaal Guinee, Bioko, Gaboen, die Kongo, Angola, Sentraal-Afrikaanse Republiek, die Demokratiese Republiek van die Kongo, Tsjad, Soedan, Ethiopië, Uganda, Rwanda, Burundi, Kenia, Tanzanië, Malawi, Zambië, Mosambiek, Zimbabwe, Botswana, Namibië, Suid-Afrika (al nege provinsies), eSwatini, Lesotho. Ook in Madagaskar, Réunion, Mauritius, Comore-eilande, die Seychelle (eiland van Aldabra), Arabië.

Dit kom ekstralimitaal voor in die Kanariese Eilande (sedert die 1960's), Egipte, Israel, Libanon, Indië (volgens Larsen (2005a) waarskynlik nie hier 'n inwoner nie) en Sri Lanka (soos Indië, nie 'n inwoner hier nie).

## Habitat 
Die Afrikaanse swerwer kom voor in die meeste habitatte, uitgesluit digte bos, woestyn en ysige bergsones. Dit blyk dat die wye habitat-toleransie waarskynlik te danke is aan die migrasiekarakter van die spesie. Werklike broeibevolkings kom waarskynlik meestal voor in die droë en vogtige savannesones, want dit is waar die larwe se gasheerplante voorkom. Albei geslagte voed op blomme en mannetjies word dikwels by modderpoele gesien. 

Migrasies in Suider-Afrika is gewoonlik in 'n noordoostelike rigting en vind hoofsaaklik gedurende middel- tot laatsomer plaas. Geel wyfies oorheers oor die wit wyfies in die migrasies wanneer dit in die herfs voorkom. Die bron van die migrasies in Suider-Afrika is vermoedelik Boesmanland, in die gebied suid van Kenhardt, maar meer navorsing is nodig. Wanneer hulle nie migreer nie, is albei geslagte se vlug lukraak.

## Sien ook 
* Alfabetiese lys van Suid-Afrikaanse vlinders

## Verwysings
Masaigesie

'n **Masaigesie** (of *Masai Sprite* soos dit in Engels bekend staan),

## Verspreiding 
Dit kom voor in Angola, Botswana, Comore, die Demokratiese Republiek van die Kongo, Ethiopië, Ghana, Kenia, Malawi, Namibië, Somalië, Suid-Afrika, Soedan, Tanzanië, Uganda, Zambië, Zimbabwe, moontlik Burundi, en moontlik Guinee. Algemeen in groot dele van Suid-Afrika, behalwe in die Limpopo-provinsie, en selde hoër as 1300&nbsp;m bo seevlak.

## Habitat 
Sit gewoonlik naby aan die water op lelies en grasstingels in poele en damme.

## Verwysings
Dodder

[regs|duimnael|Gewone dodder (*C. campestris*) by die [iSimangaliso-vleilandpark|iSimangaliso-vleiland]]
**Dodder** (*Cuscuta*) is 'n genus van parasitiese slinger&shy;plante wat ander plante as gas&shy;heer gebruik. Dit staan ook bekend as *warkruid* of *monniksbaard*. Dit staan in Engels bekend as *hellweed*, ''devil's gut*, *beggarweed*, *strangle tare*, *scaldweed* of *dodder*.

## Spesies 
**Cuscuta americana*
**Cuscuta applanata*
**Cuscuta approximata*
**Cuscuta attenuata*
**Cuscuta australis*
**Cuscuta boldinghii*
**Cuscuta brachycalyx*
**Cuscuta californica*
**Cuscuta campestris*
**Cuscuta cassytoides*
**Cuscuta ceanothi*
**Cuscuta cephalanthi*
**Cuscuta chinensis*
**Cuscuta compacta*
**Cuscuta coryli*
**Cuscuta corylii*
**Cuscuta cuspidata*
**Cuscuta decipiens*
**Cuscuta dentatasquamata*
**Cuscuta denticulata*
**Cuscuta epilinum*
**Cuscuta epithymum*
**Cuscuta erosa*
**Cuscuta europaea*
**Cuscuta exaltata*
**Cuscuta fasciculata*
**Cuscuta gigantea*
**Cuscuta globulosa*
**Cuscuta glomerata*
**Cuscuta gronovii*
**Cuscuta harperi*
**Cuscuta howelliana*
**Cuscuta indecora*
**Cuscuta indesora*
**Cuscuta japonica*
**Cuscuta jepsoni*
**Cuscuta leptantha*
**Cuscuta lupuliformis*
**Cuscuta macrolepis*
**Cuscuta megalocarpa*
**Cuscuta monogyna*
**Cuscuta mitriformis*
**Cuscuta obtusiflora*
**Cuscuta odontolepis*
**Cuscuta pacifica*
**Cuscuta pentagona*
**Cuscuta plattensis*
**Cuscuta polygonorum*
**Cuscuta potosina*
**Cuscuta reflexa*
**Cuscuta rostrata*
**Cuscuta runyonii*
**Cuscuta salina*
**Cuscuta sandwichiana*
**Cuscuta squamata*
**Cuscuta suaveolens*
**Cuscuta suksdorfii*
**Cuscuta tuberculata*
**Cuscuta umbellata*
**Cuscuta vivipara*
**Cuscuta warneri''

## Verwysings